**Dragostea-i... un nesfârșit**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragostea-i... un nesfârșit!

Mă întreb mereu și n-am primit răspuns,

De ce când îți dorești mai mult... te înșeli?

De ce când iubești adesea ești pătruns

De bănuieli și absurde îndoieli?

Mi-aș fi dorit să nu mă înșel, nicicum,

Puteam să pun prinsoare cu trecutul,

Că pașii mei se îndreaptă spre un drum,

Că rostul... revendică începutul.

Mi-ai dăruit din absurdul firii tale,

Și-am suferit de grele boli, dorite,

Dar eu tânjesc să ne găsim o cale

Nu alei, ce le ții, de ochi ferite.

Te țin în brațe și văd cum trepidezi,

Sărutul meu te soarbe în neștire,

Ne adulmecăm și tu mă-mbrățișezi

Când savurez izvorul de iubire.

Eu te iubesc și când se-ncruntă norii,

Sunt realist și adesea răvășit,

M-am obișnuit cu fricile plăcerii...

Știind că dragostea-i... un nesfârșit.

Autor: Gabriel Stănciulescu